Waray-Waray News: Mga pagbiyahe ha gawas han nasud nakabulig han mga imbestor - Palasyo
Manila (28 June) -- Nakabulig han pagtapod han mga imbestor ha nasud an mga pagbiyahe ni President Gloria Macapagal Arroyo han nakalabay nga siyam ka tuig.
Amo ine an sering ni Secretary Ricardo Saludo nga nagsering pa nga adto nga mga pagbobiyahe in paagi han goberno nga makilala hin hul-os ngan tumapod an mga taga iba nga nasud, nga nagresulta han pagbutang hin mge negosyo ha nasud nga pinan-ngangalayonan naman hin damo nga Pilipino.
Labot pa daw hine, nagin makusog ug aktibo an dalagan han ekonomiya tungod han damo nga mga negosyo nga iginbutang han mga taga langyaw.
Kun susumahon sering ni Saludo, ganansyado an Pilipinas kaupay han mga pagbiyahe ni Mrs. Arroyo ha gawas han nasud, tungod kay bilyon man daman nga puhunan an iya nahikay lkabot la hin mga hinabang nga kwarta ug mga katangduan ngan proteksyon nga iginsaad ha mga Pinoy nga nananarabaho ha gawas.
Ginhingadnan ni Saludo an Amerika nga nakahatag hin dos bilyon dolyares nga puhunan han primero niya nga pagbiyahe ngadto niyan han 2001.
Ha nahireport daw nga P2.8-billion nga nagastos han goberno, kundi igo daw la ine nga kalagastohan kun ikukumpara han nahibunga. (PIA-Eastern Samar) [top]
war_Latn war_Latn war_Latn war_Latn war_Latn war_Latn war_Latn